Η επίδραση ενός μηνιαίου προγράμματος εκμάθησης κρουστών, στη μείωση των συμπτωμάτων της επαγγελματικής εξουθένωσης και του άγχους, σε ογκολογικούς νοσηλευτές. Μία μελέτη παρέμβασης
Creators: name: Πλούκου, Στέλλα Κωνσταντίνου
Publisher: name: Aristotle University of Thessaloniki
Year: 2015
Subjects: Σύνδρομο Επαγγελματικής Εξουθένωσης
Άγχος
Εργασιακός φόρτος
Burnout
Stress
Workload

description: Η επαγγελματική εξουθένωση είναι ένα σοβαρό πρόβλημα υγείας που επηρεάζει πολλούς επαγγελματίες και πρέπει να αντιμετωπιστεί σε παγκόσμιο επίπεδο, τόσο με οργανωτικά όσο και με ατομικά μέτρα παρέμβασης. Αυτή η μελέτη ερευνά κατά πόσο τα μαθήματα μουσικής μπορεί να επηρεάσουν την επαγγελματική εξουθένωση και το άγχος σε μια ομάδα ογκολογικών νοσηλευτών που εργάζονται στη Βόρειο Ελλάδα. Σαράντα οχτώ συμμετέχοντες, όλοι ογκολογικοί νοσηλευτές, χωρίστηκαν σε δύο ομάδες, παρέμβασης και ελέγχου. Οι συμμετέχοντες στην ομάδα παρέμβασης έλαβαν τέσσερα εβδομαδιαία μαθήματα μουσικής εκπαίδευσης με κρουστά μουσικά. Το πρωτεύον καταληκτικό σημείο που μελετήθηκε ήταν η επαγγελματική εξουθένωση. Οι δευτερεύουσες εκβάσεις που μελετήθηκαν περιλαμβάνουν την κατάθλιψη, το άγχος, τα σωματικά συμπτώματα και την αντίληψη του στρες. Στα αποτελέσματα της έρευνας τα μαθήματα μουσικής δεν επέφεραν καμία στατιστικά σημαντική βελτίωση στις τρεις κλίμακες της επαγγελματικής εξουθένωσης και σε αυτή των αρνητικών συναισθημάτων. Από την άλλη πλευρά, η ανάλυση αποκάλυψε στατιστικά σημαντική μείωση των κλιμάκων της αντίληψης του στρες (p=0,014), του άγχους (p=0,007) και της κατάθλιψης (p=0,019), βελτίωση των θετικών αισθημάτων (p=0,001) και λιγότερα σωματικά συμπτώματα (p=0,005) στην ομάδα παρέμβασης. Μετρήσεις πριν και μετά από κάθε παρέμβαση έδειξαν αύξηση των θετικών συναισθημάτων (p&lt;0,001) και μείωση των αρνητικών συναισθημάτων (p=0,001) των συμμετεχόντων κάθε φορά. Η επαγγελματική εξουθένωση είναι ένα σημαντικό πρόβλημα στο νοσηλευτικό προσωπικό. Τα μαθήματα μουσικής στην έρευνα μας συνδέθηκαν με στατιστικά σημαντικές μειώσεις των κλιμάκων που σχετίζονται με τη επαγγελματική εξουθένωση όπως η κατάθλιψη, το άγχος και το στρες. Η μουσική μπορεί να είναι ένα αποτελεσματικό εργαλείο για να βοηθήσει την υγεία των νοσηλευτών και να υποστηριχτούν ψυχολογικά. Αυτό το πεδίο πρέπει να ερευνηθεί στο μέλλον για να εξαχθούν περισσότερο ασφαλή συμπεράσματα.
description: Burnout syndrome is an important health problem that affects many professionals and must be addressed globally, with both organizational measures and personal interventions. This study explores the effect of a music course in reduction of burnout symptoms and stress in a group of oncology nurses working in North Greece. Forty-eight participants, all oncology nurses, were randomly separated in two groups -the music lesson intervention and the control group. The interveted participants took part at a four weekly sessions of musical education. The aim of the present study is burnout syndrome and secondary outcomes includes depression, anxiety and perceived stress. Music lessons did not show any statistically significant improvement in three scores on burnout and negative affect feelings. On the other hand, analysis revealed reduced perceived stress (p=0,014), anxiety (p=0,007) and depression (p=0,019) scales, improved positive affect feelings (p=0,001) and less somatic symptoms (p=0,005) in the intervention group. Measurements before and after each intervention show increased positive (p&lt;0,001) and reduced negative feelings (p=0,001). Burnout is a major problem in nursing staff. Music lessons was associated with reductions in indicators associated with burnout, depression, anxiety, and stress. Music may be an efficient tool to help support nurses health and well-being. This field should be further investigated in future.